**ELŐTERJESZTÉS**

**Balatonföldvár Város Önkormányzata Képviselő-testületének**

**2021. október 14-i ülésére**

Előterjesztést készítette: Magoriné Csató Anita pénzügyi ügyintéző

**Tárgy:** 2021. évi költségvetés módosításának elfogadása

***Tisztelt Képviselő-testület!***

Balatonföldvár Város Önkormányzatának Képviselő-testülete az 1/2021. (II.25.) számú rendeletével fogadta el az önkormányzat 2021. évi költségvetését, melyet a központi intézkedések, helyi döntések és feladatváltozások miatt módosítani szükséges.

1. Balatonföldvár Város Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörében, a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendeletre tekintettel az **57/2021. (V.7.)** és az **58/2021. (V.7.) polgármesteri határozat**aiban döntött, hogy **„Balatonföldvárért”**,valamint **„Önkormányzati Elismerő Emlékérem” kitüntető díjakat adományoz**. A „kitüntetéssel, címmel, díjjal járó juttatás” (pénzjutalom) költségvetésen való átvezetése szükséges.

**Kiadás**

Személyi kiadások

Kitüntetéssel, címmel, díjjal járó juttatás 439/e Ft

Járulékok 68/e Ft

Tartalék - 507/e Ft

1. Balatonföldvár Város Önkormányzat Polgármestere a **62/2021.(V.19.) határozat**ában döntött, hogy a Magyarország 2021. évi központi költségvetéséről szóló 2020. évi XC. törvény 3. A helyi önkormányzatok kiegészítő támogatásai melléklet 2.1.1. jogcímén a **lakossági víz- és csatornaszolgáltatás támogatás**ára pályázatot nyújt be. A város 15.795.100.- Ft összegű **vissza nem térítendő támogatásban részesült**, melyet a támogatói okiratban meghatározottak szerint a jogosult víziközmű-szolgáltató (DRV Zrt.) részére tovább kellett utalni.

**Bevétel**

Helyi önk.-ok kiegészítő tám.-ai – műk.célú tám. (B115)

Lakossági víz- és csatornaszolgáltatás támogatása 15.795/e Ft

**Kiadás**

Műk.c.tám.nyújtás egyéb vállalkozásnak

Lakossági víz és csatornaszolgáltatás

tám.továbbutalása DRV Zrt. részére 15.795/e Ft

1. Balatonföldvár Város Önkormányzat Képviselő-testülete a **23/2021.(VIII.5.) határozat**ában döntött, hogy a **települési önkormányzatok szociális célú tüzelőanyag vásárláshoz kapcsolódó kiegészítő támogatás**ára pályázatot nyújt be.Határozatában vállalta továbbá, hogy erdei m3-ként 1.000.- Ft + ÁFA összegű saját forrást biztosít. **A** támogatói okirat értelmében a **várost** 1.409.700.- Ft összegű **vissza nem térítendő támogatás illeti**.

**Bevétel**

Helyi önk.-ok kiegészítő tám.-ai – műk.célú tám. (B115)

Szociális célú tüzelőanyag támogatás 1.410/e Ft

**Kiadás**

Dologi kiadások (üzemeltetési anyagok)

Szociális célú tűzifa beszerzés 1.184/e Ft

Működési célú ÁFA 320/e Ft

Tartalék - 94/e Ft

1. A **Magyar Falu Program** keretében 2021-ben meghirdetett **„út, híd, kerékpárforgalmi létesítmény építése/felújítása – 2021”** című pályázati kiírásra Balatonföldvár Város Önkormányzata sikeres pályázatot nyújtott be. A támogatói okirat értelmében a város 14.832 e Ft **vissza nem térítendő támogatásban részesült**. A Képviselő-testület a **25/2021.(VIII.5.) határozat**ában döntött, hogy a program keretében támogatott **„Balatonföldvár, Puskás Tivadar utca felújítása”**-nak kivitelezésére kapott legkedvezőbb ajánlatot elfogadja, melynek összege bruttó 14.897 e Ft. Határozatában vállalta, hogy a pályázati ***támogatáson felüli önerő összegét a költségvetés tartaléka terhére biztosítja***. Ezen felül az önkormányzat a fent nevezett ingatlan területére vonatkozóan *geodéziai felmérés és tervezési térkép* *elkészítésére* is megbízást adott.

**Bevétel**

Felhalmozási célú támogatások ÁHB-ről (B25)

MFP: Puskás Tivadar u. felújítás támogatása 14.832/e Ft

**Kiadás**

Dologi kiadások (szakmai tev.segítő szolg.)

MFP: Puskás Tivadar u. felújítás tervezési térkép 140/e Ft

Felújítások

MFP: Puskás Tivadar u. felújítása 14.897/e Ft

Tartalék - 205/e Ft

1. Balatonföldvár Város Önkormányzata a 2021. évi költségvetésében bruttó 50.732 e Ft-ot irányzott elő, hogy folytassa a 2019. évben megkezdett **járdafelújítás**i programját. A Képviselő-testület a 28/2021.(IX.9.) határozatában kiválasztotta a felújítások kivitelezőjét. A benyújtott árajánlat alapján 363 e Ft költségmegtakarítás várható. A **29/2021.(IX.9.)** számú **határozat**ában pedig döntés született a **műszaki ellenőr**ről is. A nyertes vállalkozás a feladat ellátásáért bruttó 1.200 e Ft összegű ajánlatot adott.

**Kiadás**

Felújítások

Járdafelújítások - 363/e Ft

Dologi kiadások (szakmai tev.segítő szolg.)

Műszaki ellenőri tevékenység (járdafelújítások) 945/e Ft

Működési ÁFA 255/e Ft

Tartalék - 837/e Ft

1. a) Balatonföldvár Város Önkormányzat Képviselő-testülete a **30/2021.(IX.9.) határozat**ában döntött, hogy a „**Balatonföldvár, Hunyadi János utca felújítása**”-ra bruttó 48.565 e Ft-ot különít el. ***A felújításra a 2021. évi költségvetés fejlesztési tartaléka biztosít fedezetet***.

**Kiadás**

Felújítások

Hunyadi János utca felújítása 48.565/e Ft

Tartalék - 48.565/e Ft

b) A Képviselő-testület a **31/2021. (IX.9.) határozat**ában vállalta, hogy a ***Balatonföldvár, Hunyadi János utca felújítási munkáihoz*** kapcsolódó **műszaki ellenőri feladatok** ellátására bruttó 1.200 e Ft összegben fedezetet biztosít.

**Kiadás**

Dologi kiadások (szakmai tev.segítő szolg.)

Műszaki ellenőri tev. (Hunyadi utca) 945/e Ft

Működési ÁFA 255/e Ft

Tartalék - 1.200/e Ft

1. Balatonföldvár Város Önkormányzat Képviselő-testülete a **33/2021.(IX.9.) határozat**ában döntött, hogy a **Városháza épületének tetőfelújítási munkái**rabruttó 29.037 e Ft összeget biztosít. A költségvetésben eredetileg erre a feladatra tervezett előirányzatot (28.936 e Ft-ot) ki kell egészíteni. A Testület a 101 e Ft összegű ***többletköltséget*** a költségvetés ***tartaléka terhére biztosítja***.

**Kiadás**

Felújítások

Városháza épületének tetőfelújítása 101/e Ft

Tartalék - 101/e Ft

1. Balatonföldvár Város Önkormányzatának Képviselő-testülete a **34/2021. (IX.9.) határozat**ában **támogatja** a **Boldog Békeidők Nyarai Balatonföldváron projektelképzelés előkészítési tevékenységei során koncepcióterv (építészeti vázlatterv) elkészítését**. A Képviselő-testület a kötelezettségvállaláshoz szükséges ***fedezetet az önkormányzat 2021. évi költségvetésében a fejlesztési tartalék terhére biztosítja.***

**Kiadás**

Dologi kiadások (szakmai tev.segítő szolg.)

Építészeti vázlatterv/koncepcióterv (Boldog Békeidők)9.900/e Ft

Működési ÁFA 2.673/e Ft

Tartalék - 12.573/e Ft

1. Balatonföldvár Város Önkormányzat Képviselő-testülete a **36/2021.(IX.9.) határozat**ában döntött, hogy a **Kőröshegyi Szent Kereszt Plébánia Balatonföldvári Filiáját** 5.000 e Ft összeggel **támogatja.** A támogatás pénzügyi fedezetea költségvetés felhalmozási célú tartaléka. Az önkormányzat **a támogatást a római katolikus templom tető rekonstrukciója megvalósításához nyújtja**.

**Kiadás**

Egyéb felhalmozási célú támogatások ÁHK (K89)

Római Katolikus Egyház támogatása 5.000/e Ft

Tartalék - 5.000/e Ft

1. Balatonföldvár Város Önkormányzatának Képviselő-testülete a **37/2021.(IX.9.) határozat**ában a **Balatonföldvár Város Fúvószenekarának finanszírozási / támogatási** összegét 2021. évre 900 e Ft összegben határozta meg. A megítélt összegből ***hangszerek teljes generál javítás***ára és ***hangszerekhez kapcsolódó kiegészítő eszközök*** (dobverők, kották, nádak, cintányér) ***beszerzés***ére kerülne sor.

**Kiadás**

Dologi kiadások

Karbantartás, kisjavítás 370/e Ft

Egyéb dologi kiadások 360/e Ft

Működési ÁFA 170/e Ft

Tartalék - 900/e Ft

1. Az önkormányzat a 2021. évi kiegészítő felmérés eredményeképpen **gyermekétkeztetés üzemeltetési finanszírozása** címén 491 e Ft **többlettámogatás**ban részesült, mely összeg a Többcélú Kistérségi Társulás költségvetését is érinti.

**Bevétel**

Tel.-i önk.-ok gy.étkeztetési fel.-i tám. (B113)

Az intézményi gyermekétk. üzemeltetési tám. 491/e Ft

**Kiadás**

Működési célú támogatások, pénzeszközátadások (K506)

Gyermekétkeztetési feladatok támogatása (TKT) 491/e Ft

1. A Magyar Államkincstár havi előirányzat közlő lapján az önkormányzati elszámolások sorában szerepel a huszonötezer főnél nem nagyobb lakosságszámú települési **önkormányzatok támogatása**, mely az ***iparűzési adó kiesésének pótlására szolgál***. A támogatást két egyenlő részletben biztosítja az állam.

**Bevétel**

Helyi önk.-ok kiegészítő tám.-ai – műk.célú tám. (B115)

Önk.-i elszámolások (iparűzési adó kieg.tám.) 19.413/e Ft

**Kiadás**

Tartalék 19.413/e Ft

1. Az önkormányzat **„a települési önkormányzatok idegenforgalmi adóhoz kapcsolódó kiegészítő támogatás”** címén kapott 2.531 e Ft elszámolásból származó (költségvetésben tervezett) bevételét **át kell csoportosítani** a könyveléssel egyezően (a kerekítések figyelembe vételével) az alábbiak szerint.

**Bevétel**

Helyi önk.-ok kiegészítő tám.-ai – műk.célú tám. (B115)

Idegenforgalmi adóhoz kapcsolódó kieg. tám. - 2.532/e Ft

Települési önk.-ok nyilvános könyvtári és a közművelődési feladatainak tám.-a (kerekítés) (B114) 1/e Ft

Elszámolásból származó bevételek (B116) 2.531/e Ft

**Kiadás**

Működési célú támogatás (Nonprofit Kft) 1/e Ft

Tartalék - 1/e Ft

1. A Nemzeti Egészségbiztosítási Alap által támogatott **Gyógyító Megelőző Ellátás finanszírozás címén** **kapott támogatást** a korábbi módosításhoz képest további 50 e Ft-tal **szükséges növelni**. ***A bevétel*** a család és nővédelmi egészségügyi gondozás kormányzati funkció keretein belül a ***szemétszállítás többletköltségeire nyújt fedezetet***.

**Bevétel**

Egyéb működési célú támogatások ÁHB (B16)

OEP finanszírozás 50/e Ft

**Kiadás**

Dologi kiadások (egyéb szolgáltatás)

Szemétszállítás 50/e Ft

1. Az önkormányzat **közhatalmi** **bevételeinek előirányzatát,** a realizált és a várható bevételek figyelembevételével, **módosítani szükséges** az alábbiak szerint. A többletbevétel a tartalékot növeli.

**Bevétel**

Közhatalmi bevételek (B3)

Idegenforgalmi adó (B355) 40.000/e Ft

Késedelmi pótlék, bírság bevétel (B36) 650/e Ft

**Kiadás**

Tartalék 40.650/e Ft

1. a) A **működési bevételek** felülvizsgálata alapján a ***„tulajdonosi bevételek: bérleti díjak, közterület használat”*** előirányzatát a realizált és év végig még várható ***többletbevételek*** miatt módosítani szükséges.

**Bevétel**

Tulajdonosi bevételek (B404) 1.000/e Ft

**Kiadás**

Tartalék 1.000/e Ft

b) Az ***egyéb működési bevételek*** előirányzatát egyszer 600 e Ft-tal *(perköltség, fellebbezési eljárási költség megtérítésének összegével)*, másodszor pedig 1.385 e Ft-tal lehet módosítani, mely a *településrendezés módosításából származó bevétel*ből tevődik össze. Ez utóbbi ***fedezetet biztosít a településrendezés módosításának tervezési költségeinek***.

**Bevétel**

Egyéb működési bevételek (B411) 1.985/e Ft

**Kiadás**

Dologi kiadások (szakmai tev.segítő szolg.)

Műszaki jellegű szolgáltatások 1.385/e Ft

Tartalék 600/e Ft

1. Az önkormányzat költségvetésében a **lakásrészlet befizetés**ekből és **ingatlan értékesítés**ből származó felhalmozási többletbevételeknek, valamint az ingatlan eladáshoz kapcsolódó **kiszámlázott ÁFA bevétel**nek előirányzatot szükséges biztosítani.

**Bevétel**

Ingatlanok ért.-e, lakásrészletek befizetései (B52) 6.575/e Ft

Kiszámlázott ÁFA (B406) 13.500/e Ft

**Kiadás**

Tartalék 20.075/e Ft

1. a) A korábbi költségvetés módosításakor vezettük át az Árnyas Kft. által nyújtott finanszírozás összegét. Az elmúlt 3 hónapban további **támogatás realizálódott a SARS-COVID 19 elnevezésű különszámlán**, részben az említett Társaság, részben pedig egy alapítvány támogatta az önkormányzatot.

**Bevétel**

Egyéb működési célú átvett pénzeszközök (B65) 6.000/e Ft

**Kiadás**

Tartalék 6.000/e Ft

b) Az önkormányzat további **támogatást kapott** a szabadidő egészséges környezetben történő eltöltéséhez szükséges feltételek kialakítása, illetve fejlesztése, a város környezetvédelme, a ***zöldfelületek rendszeres karbantartása***céljából. A támogatás fedezetet nyújt a ***„faállomány felmérés” kapcsán felmerült többletvizsgálat költségeinek egyik részére, a fennmaradó másik részt pedig a korábban kapott és tartalékba helyezett támogatásból lehet finanszírozni*** az alábbiak szerint.

**Bevétel**

Egyéb működési célú átvett pénzeszközök (B65) 1.500/e Ft

**Kiadás**

Egyéb szolgáltatás: Faállomány felmérése 1.231/e Ft

Működési ÁFA 269/e Ft

**Kiadás**

Egyéb szolgáltatás: Faállomány felmérése 1.518/e Ft

Működési ÁFA 410/e Ft

Tartalék - 1.928/e Ft

1. Balatonföldvár Város Önkormányzat Képviselő-testülete a **7/2021.(VI.24.) határozat**ában **döntött**, hogy a balatonföldvári 397/8 hrsz. alatti áruház, a 397/10 hrsz. alatti üzlet, a 397/11 hrsz. alatti beépítetlen terület, a 397/13 hrsz. alatti üzlet és a 397/19 hrsz. alatti beépítetlen terület megnevezésű **ingatlanokat** összesen bruttó 380.000 e Ft értéken **megvásárolja**. A vételár előlege 38.000 e Ft, a fennmaradó 90 %-ot pedig **fejlesztési célú hitel felvétel**ével kívánja az önkormányzat teljesíteni. A Képviselő-testület a **8/2021.(VI.24.) határozat**ában felhatalmazta a polgármestert a hitelkérelem benyújtására.

**Bevétel**

Fejlesztési célú hitel felvétele (B8111) 342.000/e Ft

**Kiadás**

Beruházás

Ingatlan vásárlás 380.000/e Ft

Tartalék - 38.000/e Ft

1. Az **önkormányzat**nál az augusztus hónapig lekönyvelt működési kiadások felülvizsgálata kapcsán megállapítható, hogy az eddig felmerült (és év végéig még várható) egyes **személyi és dologi kiadások**nak fedezetet szükséges biztosítani.

**Kiadás**

Személyi kiadások

Rendkívüli munkaidőre járó bérpótlék:

Készenléti, ügyeleti, helyettesítési díj, túlóra 140/e Ft

Alkalmazottak illetménye - 140/e Ft

Megbízási díjak 265/e Ft

Képviselői, alpolgármesteri tiszteletdíjak - 265/e Ft

Dologi kiadások

Telefonköltség 150/e Ft

Ellátási díjak (szoc.étk.) 200/e Ft

Személyi kiadások

Képviselői, alpolgármesteri tiszteletdíjak - 350/e Ft

Karbantartás, kisjavítás

Lépcső javítás, zöldterület rekonstrukció 468/e Ft

Murva elterítés (útjavítás) 300/e Ft

Közvetített szolgáltatás: közüzemi díjak 770/e Ft

Egyéb szolgáltatás

Kerítéselhelyezés, tereprendezés 950/e Ft

Eü.-i felelősségbiztosítás 11/e Ft

Ivóvízbekötés, ablakfóliázás, hálózat bekapcsolás 900/e Ft

Tartalék - 3.399/e Ft

Működési célú támogatások, pénzeszközátadások (K506)

Működési költségek, tagdíjak 72/e Ft

Bérkompenzáció, Tb és Cst átadás TKT részére 3.572/e Ft

Tartalék - 3.644/e Ft

1. Az alábbi **beruházásokhoz, felújításokhoz kapcsolódó működési kiadás**ként jelentkező költségnek (**statikai vizsgálat**) szükséges előirányzatot biztosítani.

**Kiadás**

Dologi kiadások (szakmai tev.segítő szolg.)

Statikai vizsgálat: Boldog Békeidők 300/e Ft

Tartalék - 300/e Ft

1. Az önkormányzat 2021. évi költségvetésében a felújítások között tervezett **„Keleti strand fejlesztése IV. ütem”** feladat fel nem használt előirányzatából 75 e Ft-ot **át kell csoportosítani a beruházások közé** az ***utcai, fém hulladékgyűjtők*** költségének biztosítására.

**Kiadás**

Beruházások

Keleti strand fejlesztése IV. ütem - eszközök beszerzése

(Strand pályázat Kisfaludy2030) 75/e Ft

Felújítások

Keleti strand fejlesztése IV. ütem - építési beruházás

(Strand pályázat Kisfaludy2030) - 75/e Ft

1. a) A „**nyugati strand családbarát fejlesztése**” keretén belül a strandon **eligazító táblák elhelyezésére került sor**. A Kisfaludy Program ezt a tételt nem támogatta, saját forrás bevonása szükséges.

**Kiadás**

Beruházások

Nyugati strand családbarát fejlesztése

eligazító táblák elhelyezése 548/e Ft

Tartalék - 548/e Ft

b) Az önkormányzat július hónapban **monitort, szoftvert** (Microsoft office 2019) vásárolt a ***könyvtár részére***, és **asztalt, monitortartót**, melyeknek fedezetet szükséges biztosítani.

**Kiadás**

Beruházások

Monitor, szoftver, asztal beszerzés 151/e Ft

Tartalék - 151/e Ft

c) A „*Balatonföldvári szivattyúpark felújítása*” kapcsán a **Bajcsy-Zs. utcában járdaszegély építés**ére került sor. A felújítás nem támogatott költségelem, saját forrás bevonása szükséges.

**Kiadás**

Felújítások

Bajcsy-Zs. u. járdaszegély építése (szivattyúpark pályázaton kívüli rész) 448/e Ft

Tartalék - 448/e Ft

1. A Közös Önkormányzati Hivatal költségvetésében a **személyi** és **dologi kiadásokon belül egyes előirányzatok rovatok közti átcsoportosítása szükséges** az alábbiak szerint.

**Kiadás (KÖH)**

Személyi kiadások

Jutalom 80/e Ft

Cafeteria - 80/e Ft

Egyéb személyi juttatás (betegszabadság) 720/e Ft

Cafeteria - 470/e Ft

Alkalmazottak illetménye - 250/e Ft

Egyéb személyi juttatás (szabadság megváltás) 151/e Ft

Reprezentáció - 151/e Ft

Közlekedési költségtérítés 370/e Ft

Megbízási díjak - 300/e Ft

Alkalmazottak illetménye - 70/e Ft

1. A működési kiadások között a fel nem használt költségkeretek terhére szükséges az **előirányzatok kormányzati funkciók közti átcsoportosítása.** Mindezeket tételesen a költségvetés 8. és 9. számú mellékletek részletezik.

**ELŐZETES HATÁSVIZSGÁLATI LAP**

**(a jogalkotásról szóló 2010. évi CXXX. törvény 17. §-a alapján)**

A rendelet-tervezetet tárgyaló Képviselő-testületi ülés időpontja: 2021. október 14.

|  |  |
| --- | --- |
| Rendelet-tervezet megnevezése | 2021. évi önkormányzati költségvetésről szóló rendelet. |
| Társadalmi hatás | A helyi lakosság életminőségének javítása, alapvetős szolgáltatások biztosítása a költségvetési rendelet tervezetben szereplő, kötelező és önként vállalt önkormányzati feladatok megvalósítása által (pl. eü-i, szociális ellátórendszer működtetése, közfoglalkoztatás). |
|  |  |
| Gazdasági, költségvetési hatás | A rendelet tervezetben szereplő működési kiadások az önkormányzat és térségi intézményrendszer működtetését biztosítják. A rendelet tervezet tartalmazza az önkormányzat fejlesztési célú kiadásait is. |
| Környezeti következmények | Nincsenek |
| Egészségi következmények | Nincsenek |
| Adminisztrációs terhek | Az adminisztrációs terhek az előkészítés során elsősorban a pénzügyi osztályon jelentkeznek. |
| A rendelet megalkotásának szükségessége | Jogszabályi kötelezettség (Államháztartásról szóló 2011. évi CXCV. törvény 24. § (3) bekezdés). |
| A jogalkotás elmaradásának várható következményei | Előirányzat gazdálkodás megsértése miatti szankció. |
| A rendelet alkalmazásához szükséges | |
| Személyi feltételek | Rendelkezésre állnak |
| Szervezeti feltételek | Rendelkezésre állnak |
| Tárgyi feltételek | Rendelkezésre állnak |
| Pénzügyi feltelek | Rendelkezésre állnak |

Kérem a Tisztelt Képviselő-testületet, hogy a 2021. évi költségvetésről szóló rendeletet a mellékletek szerinti tartalommal jóváhagyni szíveskedjen.

Balatonföldvár, 2021. október 8.

Tisztelettel: Holovits György Huba

polgármester